भोजपुरी फिल्मों के जाने माने संगीतकार धनंजय मिश्रा का पार्थिव शरीर कल गुरुवार को देर रात पंचतत्व में विलीन हो गया। मीरा भायंदर के श्मशान भूमि में उनका अंतिम संस्कार किया गया। इस अवसर पर उनके परिजनों के अलावा भोजपुरी सुपरस्टार खेशारीलाल यादव, यश मिश्रा, प्रभात सिंह, अवधेश मिश्रा, करण पांडे, अरुण सिंह काका, सतेंद्र सिंह, निर्देशक देव पांडे, प्रेमांशु सिंह तथा विष्णु शंकर वेलु आदि मौजूद थे। मुखाग्नि उनके पुत्र संस्कार मिश्रा ने दिया।धनंजय मिश्रा अपने पीछे दो बेटी, एक बेटा, पत्नी, भाई, माता पिता का भरा पूरा परिवार छोड़ गए हैं।
47 साल के धनंजय मिश्रा के निधन पर भोजपुरी मेगा स्टार और उत्तर पूर्व दिल्ली के सांसद मनोज तिवारी, गोरखपुर के सांसद और भोजपुरी सुपरस्टार रविकिशन, निर्माता अभय सिन्हा, दुर्गा प्रसाद मजूमदार, निर्देशक रंजन सिंह, सुनील बुबना, महेश पांडे, जगदीश शर्मा, अभिनेता सुरेंद्र पाल, राजकुमार पांडे, संजय पांडे और शशिकांत सिंह आदि ने गहरा दुख जताया है। वे मूलतः उत्तर प्रदेश के गाजीपुर के रहने वाले थे।
bho_Deva bho_Deva